5. ΑΝΑΓΚ. ΝΟΜΟΣ υπ’ αριθ. 452 της 9/9 Ιουλ. 1945 Περί Διοικήσεως και Διαχειρίσεως των εκ του εξωτερικού εφοδίων. Άρθρ.1.-Η Διοίκησις και διάθεσις των εκ του Εξωτερικού προς ενίσχυσιν της Χώρας εισαγομένων εφοδίων υπάγεται εφεξής εις την αρμοδιότητα του Υπουργείου Εφοδιασμού. Ειδικώτερον το Υπουργείον Εφοδιασμού: 1)Κατανέμει, μετά γνώμην του εν άρθρ.2 του παρόντος Νόμου Συμβουλίου, τα εισαγόμενα είδη αναλόγως των υφισταμένων αναγκών είτε απ’ ευθείας είτε μέσω των αρμοδίων Υπουργείων ή Υπηρεσιών. 2)Καθορίζει, μετά γνώμην του αυτού ως άνω Συμβουλίου τον τρόπον της διαθέσεως και διαχειρίσεως των ειδών τούτων, είτε απ’ ευθείας είτε μέσω των αρμοδίων Υπουργείων και Υπηρεσιών. 3)Ορίζει την τιμήν της διαθέσεως έκαστου είδους μετά γνώμην του αυτού εν άρθρ.2 του παρόντος Νόμου Συμβουλίου. 4)Ορίζει τα όργανα παραλαβής, αποθηκεύσεως, παραδόσεως εις τας αρμοδίας υπηρεσίας και μεταφοράς των εισαγομένων εφοδίων δυνάμενον να ανάθεση τας εργασίας ταύτας ή τινάς μόνον εξ αυτών εις Τραπέζας, Οργανισμούς Δημοσίου Δικαίου ή άλλα Νομικά πρόσωπα ή Κοινοπραξίας και Ενώσεις Συνεταιρισμών ή Επιχειρήσεων ή Υπηρεσίας υπό όρους και συμφωνίας καθοριζομένας δια Κανονισμών και δι’ ειδικών συμβάσεων εφ’ απλού χάρτου, εγκρινομένων υπό του κατά το άρθρ.2 του Νόμου 395 Κυβερνητικού Οικονομικού Συμβουλίου. «5.Αποφασίζει περί της δωρεάν διανομής μέρους των εισαγομένων ειδών εις νοσοκομείο, φιλανθρωπικά ιδρύματα και ιδρύματα κοινωνικής προνοίας και υγιεινής εν γένει, αναλόγου προς τας υφισταμένας ανάγκας αυτών, ως επίσης και περί της δωρεάν διανομής ειδών διατροφής φαρμάκων και ιματισμού, εις τους αποδεδειγμένως απόρους». «6.Μεριμνά δια την προσήκουσαν κατεργασίαν και βιομηχονοποίησιν των εισαγομένων εφοδίων, δυνάμενον ν’ αναθέτη ταύτην δια συμβάσεων, υπογραφομένων υπό του Υπουργού Εφοδιασμού, ή των παρ’ αυτού εξουσιοδοτημένων Αρχών ή υπηρεσιών, εις βιομηχάνους και εργολήπτας εν γένει». Αι παρ.5 και 6 προσετέθησαν δια του άρθρ.1 Α.Ν. 515/1945 (κατωτ. αρ. 6). Άρθρ.2.-Συνίσταται παρά τω Υπουργείω Εφοδιασμού Συμβούλιον, το οποίον γνωμοδοτεί περί της κατά το προηγούμενον άρθρον κατανομής διαχειρίσεως και διαθέσεως των εισαγομένων εφοδίων και  Σελ. 184 των τιμών διαθέσεως αυτών. Του Συμβουλίου τούτου μετέχουσιν ο Γεν. Διευθυντής Διαχειρίσεως Εφοδίων εκ του Εξωτερικού και ο Γενικός Διευθυντής Έλεγχου παραγωγής του Υπουργείου Εφοδιασμού, δύο αντιπρόσωποι της κατά τον Α.Ν. 395 της Οικονομικής Υπηρεσίας του Αντιπροέδρου, δύο αντιπρόσωποι της ΟΥΝΡΡΑ, δύο έτερα πρόσωπα κεκτημένα ειδικάς γνώσεις οριζόμενα δι’ αποφάσεως του Υπουργού Εφοδιασμού και αντιπρόσωποι των καθ’ έκαστα Υπουργείων, οσάκις πρόκειται να αποφασισθή η κατανομή εφοδίων της αρμοδιότητός των. Του Συμβουλίου τούτου προεδρεύει ο Γενικός Διευθυντής των εφοδίων Εξωτερικού του Υπουργείου Εφοδιασμού μετέχει δε ως εισηγητής ο Διευθυντής κατανομής και διαθέσεως Εφοδίων εξωτερικού του αυτού Υπουργείου. Χρέη Γραμματέως του Συμβουλίου εκτελεί είς των υπαλλήλων της Υπηρεσίας Εφοδίων εκ του Εξωτερικού οριζόμενος δι’ αποφάσεως του Υπουργείου Εφοδιασμού. Άρθρ.3.-1.Δι’ αποφάσεων του Υπουργού Εφοδιασμού δύνανται να παρέχωνται έξοδα κινήσεως άνευ αποδόσεως λογαριασμού εις το προσωπικόν του Υπουργείου Εφοδιασμού το υποβαλόμενον εις δαπάνας κινήσεως χάριν της υπηρεσίας. 2.«Δι’ αποφάσεων του Υπουργού Εφοδιασμού δύναται να εγκρίνεται πάσα δαπάνη, ήτις κατά την κρίσιν αυτού είναι αναγκαία δια την ασφάλειαν και την ομαλήν και εύρυθμον κίνησιν και διοίκησιν των εκ του εξωτερικού εισαγομένων εφοδίων. Αι διατάξεις περί δημοσίου Λογιστικού δεν έχουσιν εφαρμογήν επί των από της παραλαβής μέχρι και της τελικής διαθέσεως των εκ του εξωτερικού εισαγομένων εφοδίων γινομένων πάσης φύσεως δαπανών των σχετικών προς τα εφόδια ταύτα. Αι διατάξεις της παρούσης παραγράφου εφαρμόζονται και επί δαπανών γενομένων αφ’ ης ίσχυσεν ο Α.Ν. 312/1945». 3.«Ο έλεγχος των διαχειριστικών στοιχείων των δαπανών τούτων ενεργείται υπό του Ελεγκτικού Συνεδρίου κατά τα δια κοινών αποφάσεων των Υπουργών των Οικονομικών και Εφοδιασμού ορισθησόμενα μετά πρότασιν του Προέδρου του Ελεγκτικού Συνεδρίου. Εις το ασχοληθησόμενον δια τον έλεγχον προσωπικόν επιτρέπεται η χορήγησις αναλόγου αποζημιώσεως κατά τα δια κοινών αποφάσεων των Υπουργών Οικονομικών και Εφοδιασμού ορισθησόμενα». Αι παρ.2 και 3 αντικατεστάθησαν ως άνω δια του άρθρ.3 Α.Ν. 515/1945. 5.Δ.β.5 Διαχείριση Εφοδίων Εξωτερικού 4.Η έγκρισις και εκκαθάρισις των δαπανών τούτων υπό του Υπουργείου Εφοδιασμού ενεργείται συμφώνως προς τας περί Υπηρεσιών Εντελλομένων Εξόδων κειμένας διατάξεις. 5.Ο έλεγχος των διαχειριστικών στοιχείων των δαπανών τούτων ενεργείται υπό του Ελεγκτικού Συνεδρίου, ασκείται δε εντός του Καταστήματος του Υπουργείου Εφοδιασμού. Άρθρ.4.-Τα άρθρ.1, 2, 3, 4, 5, 10 και 11 του Α.Ν. 312/1945 καταργούνται. Άρθρ.5.-(Αντικαθίσταται η παράγρ.1 του άρθρ.7 Α.Ν. 312/45). Άρθρ.6.-Εις τα κατά το άρθρ.8 παρ.3 του Α.Ν. 312/1945 μέλη των Επιτροπών Γενικών Διανομών Διαμερισμάτων προστίθεται και ο Διευθυντής του Υποκαταστήματος της Τραπέζης της Ελλάδος. Άρθρ.7.-(Αντικαθίσταται η παράγρ. 5 του άρθρ.8 Α.Ν. 312/45). Άρθρ.8.-Όπου εν τω Α.Ν. 312 γίνεται λόγος περί Ανωτάτης Επιτροπής Εφοδιασμού ή περί Συμβουλίου Εφοδιασμού νοείται ο Υπουργός Εφοδιασμού. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 